CELEX: 62011CA0149
Language: sk
Date: 2012-12-19 00:00:00
Title: Vec C-149/11: Rozsudok Súdneho dvora (druhá komora) z  19. decembra 2012 (návrh na začatie prejudiciálneho konania, ktorý podal Gerechtshof te ’s-Gravenhage — Holandsko) — Leno Merken BV/Hagelkruis Beheer BV [Ochranná známka Spoločenstva — Nariadenie (ES) č. 207/2009 — Článok 15 ods. 1 — Pojem „riadne používanie ochrannej známky“ — Územný rozsah používania — Používanie ochrannej známky na území jedného členského štátu — Dostatočnosť]

16.2.2013   
            
            
               SK
            
            
               Úradný vestník Európskej únie
            
            
               C 46/3
            
         Rozsudok Súdneho dvora (druhá komora) z 19. decembra 2012 (návrh na začatie prejudiciálneho konania, ktorý podal Gerechtshof te ’s-Gravenhage — Holandsko) — Leno Merken BV/Hagelkruis Beheer BV
   (Vec C-149/11) (1)
   
   (Ochranná známka Spoločenstva - Nariadenie (ES) č. 207/2009 - Článok 15 ods. 1 - Pojem „riadne používanie ochrannej známky“ - Územný rozsah používania - Používanie ochrannej známky na území jedného členského štátu - Dostatočnosť)
   2013/C 46/05
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof te ’s-Gravenhage
   
      Účastníci konania pred vnútroštátnym súdom
   
   
      Žalobca: Leno Merken BV
   
      Žalovaná: Hagelkruis Beheer BV
   
      Predmet veci
   
   Návrh na začatie prejudiciálneho konania — Gerechtshof te ’s-Gravenhage — Výklad článku 15 ods. 1 nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1) — Používanie ochrannej známky — Riadne používanie — Pojem — Používanie ochrannej známky Spoločenstva na území jedného členského štátu — Používanie, ktoré by v tomto členskom štáte bolo v prípade rovnakej národnej ochrannej známky považované za riadne
   
      Výrok rozsudku
   
   Článok 15 ods. 1 nariadenia Rady (ES) č. 207/2009 z 26. februára 2009 o ochrannej známke Spoločenstva sa má vykladať v tom zmysle, že pri posúdení „riadneho používania ochrannej známky v Spoločenstve“ v zmysle tohto ustanovenia netreba brať do úvahy hranice územia členských štátov.
   Ochranná známka Spoločenstva je predmetom „riadneho používania“ v zmysle článku 15 ods. 1 nariadenia č. 2007/2009 vtedy, ak sa používa v súlade so svojou základnou funkciou a s cieľom zachovať alebo vytvárať podiel na trhu v Európskom spoločenstve pre tovary alebo služby označené uvedenou ochrannou známkou. Vnútroštátnemu súdu prináleží posúdiť, či boli uvedené podmienky vo veci samej splnené, pričom musí zohľadniť všetky relevantné skutočnosti a okolnosti, ako najmä vlastnosti predmetného trhu, povahu tovarov alebo služieb chránených ochrannou známkou, územný a kvantitatívny rozsah používania, ako aj frekvenciu a pravidelnosť používania.
   
      (1)  Ú. v. EÚ C 179, 18.6.2011.